బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఆర్‌బీఐ ఇచ్చిన జోష్.. భారీ లాభాల్లో స్టాక్ మార్కెట్లు
రిజర్వ్‌ బ్యాంక్‌ గవర్నర్‌ ఉర్జిత్‌ పటేల్‌ అందించిన గుడ్ న్యూస్‌తో దేశీయ సూచీలు లాభాల దిశగా పరుగులు పెడుతున్నాయి. ఆర్‌బీఐ సమీక్షలో కీలక నిర్ణయాలను వెల్లడించిన అనంతరం మదుపర్లలో ఉత్సాహం కొనసాగుతోంది. సెన్సెక్స్ 600 పాయింట్ల లాభంతో, నిఫ్టీ 10,300 పైన ట్రేడ్ అవుతున్నాయి.
TNN | Updated:
Apr 5, 2018, 04:26PM IST
స్టాక్ మార్కెట్ల జోష్
రిజర్వ్‌ బ్యాంక్‌ గవర్నర్‌ ఉర్జిత్‌ పటేల్‌ అందించిన గుడ్ న్యూస్‌తో దేశీయ సూచీలు లాభాల దిశగా పరుగులు పెడుతున్నాయి. ఆర్‌బీఐ సమీక్షలో కీలక నిర్ణయాలను వెల్లడించిన అనంతరం మదుపర్లలో ఉత్సాహం కొనసాగుతోంది. సెన్సెక్స్ 600 పాయింట్ల లాభంతో, నిఫ్టీ 10,300 పైన ట్రేడ్ అవుతుండటం విశేషం. ఆర్‌బీఐ సమీక్షపై ఆశాజనకంగా ఉన్న మదుపర్లు గురువారం (ఏప్రిల్ 5) ఉదయం నుంచే కొనుగోళ్ల బాట పట్టారు. దీనికి తోడు అంతర్జాతీయం మార్కెట్లు కూడా సానుకూల ఉండటం మార్కెట్‌ సెంటిమెంట్‌కు మరింత బలం చేకూర్చింది.
ఆర్‌బీఐ గవర్నర్‌ ఉర్జిత్‌ పటేల్‌ నేతృత్వంలో ద్రవ్య విధాన కమిటీ కీలక నిర్ణయాలను ప్రకటించింది. 2018-19 మొదటి అర్ధ భాగానికి (ఏప్రిల్ - సెప్టెంబర్) సంబంధించి ద్రవ్యోల్బణాన్ని 4.7 - 5.1కు సర్దుబాటు చేయడం ఇవాళ్టి సమీక్షలో ప్రధాన అంశం. ఇంతకుముందు దీన్ని 5.1 - 5.6గా నిర్ణయించారు. రెండో అర్ధభాగంలో ద్రవ్యోల్బణం 4.4కు తగ్గే అవకాశాలున్నట్లు సంకేతాలు అందుతున్నాయి. దీంతో మదుపర్లలో ఉత్సాహం ఉరకలెత్తుతోంది. ఆర్బీఐ ప్రకటన అనంతరం మార్కెట్లు ఒక్కసారిగా పైకి ఎగబాకాయి. వారం రోజులుగా పతనం బాటగా సాగిన దేశీయ సూచీలు లాభాల బాటపట్టి అనూహ్యంగా పుంజుకోవడంతో మదుపర్లు ఆనందంలో మునిగిపోయారు.
అందరూ ఊహించినట్టే కీలక పాలసీ రేటు విషయంలో ఆర్‌బీఐ ఎలాంటి మార్పులు చేయకపోవడం గమనార్హం. పాలసీ రేటును 6 శాతం వద్ద యథావిథిగా కొనసాగిస్తున్నట్లు ప్రకటించింది. గతేడాది ఆగస్టు తర్వాత వరసగా నాలుగోసారి ఆర్‌బీఐ పాలసీ రేటును మార్చకపోవడం విశేషం. రెపో రేటు 6.25%, రివర్స్ రెపో రేటు 5.75% యథావిథిగా కొనసాగించింది.
మార్కెట్లు ముగిసే స‌మయానికి సెన్సెక్స్ 578 పాయింట్ల లాభంతో 33,597 వద్ద, నిఫ్టీ 197 పాయింట్ల మేర పుంజుకుని 10,325 వద్ద స్థిర‌ప‌డ్డాయి. అన్ని రంగాలకు సంబంధించిన షేర్లు లాభాల్లో కొనసాగాయి. బీఎస్ఈ సెన్సెక్స్ సూచీలో రెండు త‌ప్ప మిగిలిన కంపెనీల‌న్నీ లాభాల‌తో ముగిశాయి. లాభ‌ప‌డిన వాటిలో ఎస్బీఐఎన్ (4.66%), టాటా స్టీల్‌ (3.67%), ఐసీఐసీఐ బ్యాంక్ (3.52%), కొట‌క్ బ్యాంక్ (3.36%), హీరో మోటో కార్ప్ (3.11%) ముందున్నాయి. భార‌తీ ఎయిర్‌టెల్(0.14%), ప‌వ‌ర్ గ్రిడ్ (0.15%) స్వల్పంగా నష్టపోయాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.